ஐரோப்பிய ஒன்றிய கவுன்சிலின் தலைவரான டொனால்ட் டுஸ்க் மால்டாவில் ஐரோப்பிய ஒன்றிய உச்சி மாநாட்டை ஒட்டி செவ்வாயன்று ஒரு கடிதத்தை வெளியிட்டார். அதில் ரஷ்யா, சீனா மற்றும் இஸ்லாமிய பயங்கரவாதம் ஆகியவற்றுடன் சேர்த்து அமெரிக்காவையும் கூட ஒரு வெளிப்புற அச்சுறுத்தலாக பெயர் குறிப்பிடப்பட்டிருந்தது. 1957 இல் ஐரோப்பிய பொருளாதார சமூகத்தை ஸ்தாபித்த “ரோம் உடன்படிக்கை கையெழுத்தானதற்கு பிந்தைய காலத்தில் முன்னெப்போதினும் மிக அபாயகரமானதாக” சூழ்நிலை இருப்பதாக அக்கடிதம் எச்சரித்தது.